

**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

**OPĆINSKO VIJEĆE**

KLASA: 021-05/18-01/01

URBROJ: 2186/10-01/1-18-05

Vidovec, 29. siječnja 2018.

**ODLUKE I ZAKLJUČCI**

**DONIJETI NA 6. SJEDNICI OPĆINSKOG VIJECA OPĆINE VIDOVEC**

**ODRŽANOJ DANA 29. SIJEČNJA 2018. GODINE**

ODLUKA : o donošenju Statuta Općine Vidovec

Općinsko vijeće Općine Vidovec donosi Statut Općine Vidovec.

Statut Općine Vidovec dostavlja se na nadzor Uredu državne uprave Varaždinske županije i na objavu u Službeni vjesnik Varaždinske županije. Ova Odluka stupa na snagu danom donošenja.

ZAKLJUČAK : o prihvaćanju Odluke o dodjeli obavljanja javne usluge prikupljanja miješanog komunalnog otpada i biorazgradivog komunalnog otpada na području Općine Vidovec

Općinsko vijeće Općine Vidovec prihvaća Odluku o dodjeli obavljanja javne usluge

prikupljanja miješanog komunalnog otpada i biorazgradivog komunalnog otpada na području Općine Vidovec.

Odluka iz točke I. ovog Zaključka dostavlja se na nadzor Uredu državne uprave Varaždinske županije i na objavu u Službeni vjesnik Varaždinske županije. Ovaj Zaključak stupa na snagu danom donošenja.

ZAKLJUČAK : o prihvaćanju Odluke o načinu pružanja javnih usluga prikupljanja miješanog komunalnog otpada i biorazgradivog komunalnog otpada na području Općine Vidovec

Općinsko vijeće Općine Vidovec prihvaća Odluku o načinu pružanja javnih usluga

prikupljanja miješanog komunalnog otpada i biorazgradivog komunalnog otpada na području Općine Vidovec.

Odluka iz točke I. ovog Zaključka dostavlja se na nadzor Uredu državne uprave Varaždinske županije i na objavu u Službeni vjesnik Varaždinske županije. Ovaj Zaključak stupa na snagu danom donošenja.

ODLUKA : o prihvaćanju Izvješća o poslovanju groblja Vidovec za 2016. godinu

Općinsko vijeće Općine Vidovec prihvaća Izvješće o poslovanju groblja Vidovec za 2016. godinu, kojim upravlja trgovačko društvo Čistoća d.o.o. Varaždin. Ova Odluka stupa na snagu danom donošenja.

ODLUKA : o prihvaćanju Izvješća o poslovanju groblja Vidovec za 2017. godinu

Općinsko vijeće Općine Vidovec prihvaća Izvješće o poslovanju groblja Vidovec za 2017. godinu, kojim upravlja trgovačko društvo Čistoća d.o.o. Varaždin. Ova Odluka stupa na snagu danom donošenja.

ODLUKA : o prihvaćanju Godišnjeg programa redovnog održavanja groblja Vidovec za 2018. godinu

Općinsko vijeće Općine Vidovec prihvaća Godišnji program redovnog održavanja groblja Vidovec za 2018. godinu, kojim upravlja trgovačko poduzeće Čistoća Varaždin d.o.o.

Ova Odluka stupa na snagu danom donošenja.

ODLUKA : o prihvaćanju 1. Izmjena i dopuna programa javnih potreba u društvenim djelatnostima Općine Vidovec za 2018. godinu

Općinsko vijeće Općine Vidovec prihvaća 1. Izmjene i dopune programa javnih potreba u društvenim djelatnostima Općine Vidovec za 2018. godinu.

Program iz članka 1. ove Odluke dostavlja se na nadzor Uredu državne uprave Varaždinske županije i na objavu u Službeni vjesnik Varaždinske županije. Ova Odluka stupa na snagu danom donošenja.

ZAKLJUČAK : o prihvaćanju Polugodišnjeg izvještaja o radu Općinskog načelnika

za razdoblje od 01.07. do 31.12.2017. godine

Općinsko vijeće Općine Vidovec prihvaća Polugodišnji izvještaj o radu Općinskog načelnika za razdoblje od 01.07. do 31.12.2017. godine.Ovaj Zaključak stupa na snagu danom donošenja.

ZAKLJUČAK :o prihvaćanju Odluke o raspodjeli sredstava za redovito godišnje financiranje političkih stranaka i članova izabranih sa liste grupe birača zastupljenih u Općinskom vijeću Općine Vidovec iz Proračuna Općine Vidovec u 2018. godini

Općinsko vijeće Općine Vidovec prihvaća Odluku o raspodjeli sredstava za redovito godišnje financiranje političkih stranaka i članova izabranih sa liste grupe birača zastupljenih u Općinskom vijeću Općine Vidovec iz Proračuna Općine Vidovec u 2018. godini.

Odluka iz točke I. ovog Zaključka dostavlja se na nadzor Uredu državne uprave Varaždinske županije i na objavu u Službeni vjesnik Varaždinske županije. Ovaj Zaključak stupa na snagu danom donošenja.

ZAKLJUČAK : o prihvaćanju Odluke o drugom ažuriranju popisa nerazvrstanih cesta

na području Općine Vidovec i Drugog ažuriranog popisa nerazvrstanih cesta na području Općine Vidovec

Općinsko vijeće Općine Vidovec prihvaća Odluku o drugom ažuriranju popisa nerazvrstanih cesta na području Općine Vidovec i Drugi ažurirani popis nerazvrstanih cesta na području Općine Vidovec koji je sastavni dio Odluke o drugom ažuriranju nerazvrstanih cesta.

Odluka i Drugi ažurirani popis iz točke I. ovog Zaključka dostavljaju se na nadzor Uredu državne uprave Varaždinske županije i na objavu u Službeni vjesnik Varaždinske županije.

Ovaj Zaključak stupa na snagu danom donošenja.

ZAKLJUČAK : o prihvaćanju Odluke o broju i visini stipendija za nadarene učenike i studente u školskoj/akademskoj godini 2017./2018.

Općinsko vijeće Općine Vidovec prihvaća Odluku o broju i visini stipendija za nadarene učenike i studente u školskoj/akademskoj godini 2017./2018., prema kojoj pravo na dodjelu stipendija ostvaruju 35 učenika i 10 studenata.

Općinsko vijeće Općine Vidovec suglasno je da se pristupi izradi Odluke o dodjeli stipendija sa novim kriterijima i da se od slijedeće školske/ akademske godine poveća visina stipendije koja se dodjeljuje učenicima i studentima.

Odluka iz točke I. ovog Zaključka dostavlja se na nadzor Uredu državne uprave Varaždinske županije i na objavu u Službeni vjesnik Varaždinske županije. Ovaj Zaključak stupa na snagu danom donošenja.

ODLUKA : o potpisivanju Sporazuma o udruživanju u provedbi projekta

Općinsko vijeće Općine Vidovec suglasno je da općinski načelnik potpiše Sporazum o udruživanju i provedbi projekta izobrazno-informativne aktivnosti o održivom gospodarenju otpadom.

Temeljem gore navedenog Sporazuma Grad Varaždin će zajedno sa Općinama koje su iskazale interes (Vidovec, Mali Bukovec, Veliki Bukovec i Sveti Đurđ) te Gradom Varaždinskim Toplicama aplicirati na Poziv na dostavu projektnih prijedloga za pružanje potpora jedinicama lokalne samouprave u obliku dodjele bespovratnih sredstava.

Iznos bespovratnih sredstava Kohezijskog fonda (KF) po pojedinom projektnom prijedlogu koji se može dodijeliti iznosi maksimalno 85 % od ukupnog iznosa prihvatljivih troškova projekta.

Prihvatljive aktivnosti koje se mogu financirati u okviru Poziva iz točke II. ove Odluke su: tiskani mediji, radio i televizijske emisije/spotovi, tiskani materijali za informiranje i edukaciju, javne tribine za korisnike, edukacije i natjecanja za predškolsku i osnovnoškolsku djecu, mjere koje promoviraju ravnopravnosti žena i muškaraca i zabranu diskriminacije, te prilagođenost za osobe s invaliditetom i mjere za strane turiste s uputama za odgovorno postupanje s otpadom. Ova Odluka stupa na snagu danom donošenja.

ODLUKA : o pokretanju postupka izrade projektne dokumentacije za ishođenje građevinske dozvole izgradnje komunalne infrastrukture

Općinsko vijeće Općine Vidovec suglasno je da se pokrene postupak izrade projektne dokumentacije; idejnog i glavnog projekta za ishođenje građevinske dozvole izgradnje komunalne infrastrukture (prometnice, vodovoda, kanalizacije, plinske mreže, javne rasvjete i DTK kanalizacije) Poslovno – stambene zone, te Gospodarske zone koja je planirana na području bivše "Barutane". Ova Odluka stupa na snagu danom donošenja.

ODLUKA : o pokretanju postupka otvaranja javnog puta

Općinsko vijeće Općine Vidovec suglasno je da se, na temelju zamolbe Velimira i Sandre Posavec iz Krkanca, Alojzija Stepinca 32, a u svrhu otvaranja javnog put u naselju Cargovec, pokrene postupak izrade projektne dokumentacije, koja obuhvaća izmjeru postojećeg stanja, izradu geodetske podloge, izradu idejnog projekta te izradu geodetskog parcelacijskog elaborata.

Javni put u naselju Cargovec otvara se sa svrhom pristupa katastarskim česticama 113/3 i 113/4 k.o. Zamlača, na kojoj podnositelji zamolbe Velimir i Sandra Posavec planiraju ishoditi građevinsku dozvolu radi gradnje obiteljske kuće na spomenutim katastarskim česticama.

Ova Odluka stupa na snagu danom donošenja.

ODLUKA: o sufinanciranju troškova zakupa prodajnog mjesta poljoprivrednim proizvođačima koji prodaju vlastite proizvode na tržnicama unutar i izvan Varaždinske županije

Općinsko vijeće Općine Vidovec suglasno je da se, u cilju lakšeg plasmana poljoprivrednih proizvoda, poljoprivrednim gospodarstvima upisanim u Upisnik poljoprivrednih gospodarstva, sa sjedištem na području Općine Vidovec, sufinanciraju troškovi zakupa prodajnog mjesta za prodaju vlastitih poljoprivrednih proizvoda na tržnicama unutar i izvan Varaždinske županije. Ova Odluka stupa na snagu danom donošenja.

Općinsko vijeće Općine Vidovec

Predsjednik

Zdravko Pizek